हालांकि प्रभात ने इस बात की कोई कैफियत नहीं दी है कि खुलासे के लिए उन्‍होंने किस भविष्‍यवक्‍ता से जुलाई के तीसरे हफ्ते की साइत क्‍यों निकाली है। कुछ भी हो, लेकिन इस पत्र के बाद से मुख्‍यमंत्री भवन एनेक्‍सी में पत्रकारों के बीच भयानक जंग शुरू हो सकती है। प्रभात के पत्र में आरोप लगाया गया है कि लखनऊ के कई पत्रकारों के पास बेहिसाब और अकूत सम्‍पत्ति है। आरोप के अनुसार यह सम्‍पत्ति पूरी तरह नाजायज है और जाहिर है कि यह दलाली या कुकर्मों से ही कमाई गयी है। हालांकि प्रभात ने अपने पत्र में किसी का नाम नहीं लिया है लेकिन इनका इशारा सच्चिदानंद गुप्‍ता उर्फ सच्‍चे पर है। इसी मसले पर मीडिया सेंटर में इन दोनों के बीच जमकर हंगामा हो गया था।